འགྲོ་བ་མིའི་ཐོབ་ཐང་འཐབ་རྩོད་བྱེད་པའི་དཀའ་ངལ་གྱི་རྒྱབ་ལྗོངས་ནི་འབྲེལ་ཡོད་དཔྱད་གཞིའི་ཡིག་ཆར་གསལ་བ་ལྟར་ན།དེ་སྔ་འཛམ་གླིང་ཐོག་མི་རིགས་དབྱེ་འབྱེད་ཀྱི་མནར་གཅོད་ཤུགས་ཆེར་བྱུང་མྱོང་བ་དང༌།འཛམ་གླིང་དམག་ཆེན་སྔ་ཕྱིའི་སྐབས་ཡ་ང་བའི་དམག་འཐབ་དང་གཉའ་གནོན་བྱུང་བ།རྒྱལ་ཁབ་ཁ་ཤས་དུས་ཡུན་རིང་པོར་མི་སེར་སྤེལ་ཡུལ་དུ་གྱུར་པ།མི་རིགས་ཁ་ཤས་ལ་མི་སྤྱོད་ལས་འདས་པའི་མནར་གཅོད་ལམ་ནས་སྡེབ་གསོད་ཀྱི་བྱ་བ་ངན་པ་ལག་བསྟར་བྱས་པ།མི་རིགས་དཀར་ནག་གཉིས་ཀར་སྲིད་དོན་གྱི་ཐོབ་ཐང་འདྲ་མཉམ་མེད་པ།གྲལ་རིམ་གྱི་དབྱེ་འབྱེད་མངོན་གསལ་དོད་པ།ཕོ་མོ་འདྲ་མཉམ་མེད་པ།རྒྱལ་བློན་རྣམས་ཀྱིས་ལྐོག་ཟ་རུལ་སུངས་བྱས་ཏེ་ཆབ་འབངས་ཐོག་ཕྱོགས་ལྷུང་དབྱེ་འབྱེད་དང་བཙན་དབང་བསྐུལ་པ།བྲན་གཡོག་ལམ་ལུགས་ནང་བྲན་གཡོག་གི་ཕྲུ་གུ་རྣམས་མངའ་བདག་ལ་དབང་བར་བྱེད་པ།མངའ་བདག་གྲལ་རིམ་གྱིས་བྲན་གཡོག་རྣམས་ཅ་དངོས་ལྟར་ཉོ་ཚོང་བྱེད་པ།ཕ་མའི་བུ་ལོན་ཕྲུ་གུས་སྒྲུབ་འཇལ་དགོས་པ།ཕྲུ་གུའི་མི་ཚེའི་ཧྲིལ་པོར་བྲན་གཡོག་ཏུ་རྒྱུགས་དགོས་པ།སྐྱེ་བོ་རྣམས་ལ་ཤ་མདོག་དང༌།ཕོ་མོ།སྐད་ཡིགཆོས་ལུགས།རིགས་རུས།སྤྱི་ཚོགས་ཀྱི་འབྱུང་ཁུངས།དཔལ་འབྱོར།སྐྱེ་ཁུངས་བཅས་ཀྱི་ཐོག་ནས་དབྱེ་འབྱེད་བྱེད་པ།གཏམ་བརྗོད་རང་དབང་མེད་པ་སོགས་ཀྱི་དཀའ་ངལ་འོག་ཤར་ནུབ་རྒྱལ་ཁབ་རྣམས་དང༌།ཚོགས་པ་ཁགཁྲིམས་ལུགས་མཁས་པ།རྩོམ་པ་པོ་བཅས་མང་པོ་ཞིག་གིས་ཚོགས་འདུ་ཐེངས་མང་རིང་འོས་འཕེན་བསམ་འཆར་འདོན་སྤྲོད་དང༌།བགྲོ་གླེང་སྦྱང་བཤད་གནང་སྟེ་འགྲོ་བ་མིའི་ཐོབ་ཐང་གི་ཡོངས་ཁྱབ་གསལ་བསྒྲགས་གཏན་འབེབས་བྱས་པ་ཡིན།